趙子禮勸農回有詩和者盈軸然皆頌德詩非勸農也擬和二篇  其一
作者：鄭剛中
朝代：宋

paragraphs: 山鄉窮甿不知春，鹵莽之種那復耘。
勸使一日臨郊坰，曰爾父老爾勿寧。
勅書勸諭因人情，要使秋稼如雲平。
饋爾飲食煩廚兵，爾醉且飽其力耕。
麻麥荏菽非一名，農有農事毋虚稱。
齒革羽毛上勿登，貰租但議頒殊恩。
自今無問陰與晴，扎扎聽爾耰鋤鳴。